
REPUBLIKA HRVATSKA
DJEČJI VRTIĆ TOČKICA
TRNOVEC
UPRAVNO VIJEĆE

KLASA: 007-01/26-01/02
URBROJ: 2186-29-1-05-26-3
Trnovec, 13. srpanj 2026.

Na temelju članka 40. stavaka 1. i 3. te članka 41. stavka 1. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) te članka 38. Statuta Dječjeg vrtića Točkica Trnovec (KLASA: 007-01/26-01/01, URBROJ: 2186-29-1-05-26-8 od 13. srpnja 2026. godine), uz prethodnu suglasnost Općinskog vijeća Općine Trnovec Bartolovečki KLASA: 007-01/26-01/02 URBROJ: 2186-29-01-26-2 od 08. srpnja 2026.), Upravno vijeće Dječjeg vrtića Točkica Trnovec 3. sjednici održanoj dana 13. srpnja 2026., donosi 


P R A V I L N I K
O UNUTARNJEM USTROJSTVU I NAČINU RADA
DJEČJEG VRTIĆA TOČKICA

I. OPĆE ODREDBE
Članak 1.
Pravilnikom o unutarnjem ustrojstvu i načinu rada (u daljnjem tekstu: Pravilnik), pobliže se uređuje unutarnje ustrojstvo, uvjeti i način obavljanja djelatnosti u Dječjem vrtiću Točkica, kao i potreban broj, opis poslova i odgovarajuća stručna sprema radnika te druga pitanja značajna za ustrojstvo, djelokrug i način rada Dječjeg vrtića Točkica (u daljnjem tekstu: Vrtić).
Članak 2.
Vrtić se bavi predškolskim odgojem i obrazovanjem te skrbi o djeci rane i predškolske dobi radi poticanja cjelovitog razvoja osobnosti djeteta i kvalitete njegova života sukladno Zakonu o predškolskom odgoju i obrazovanju (u daljnjem tekstu: zakon), propisima donesenim na temelju zakona i odredbama Statuta Vrtića.
Članak 3.
Izrazi koji se koriste u ovom Pravilniku, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.
II. UNUTARNJE USTROJSTVO I NAČIN RADA
Članak 4.
Vrtić ustrojava svoj rad na način kojim će se najbolje ostvariti svrha, ciljevi i zadaće predškolskog odgoja i obrazovanja te skrbi o djeci.
Ustrojstvo i rad Vrtića temelji se na humanističkom, znanstveno utvrđenom, stručnom, pedagoškom, djelotvornom, odgovornom i pravovremenom obavljanju odgoja i obrazovanja te skrbi o djeci i drugih poslova i zadaća utvrđenih Godišnjim planom i programom rada i normativima utvrđenim Državnim pedagoškim standardom predškolskog odgoja i naobrazbe.



Članak 5.
Vrtić se ustrojava kao predškolska ustanova u kojoj se ostvaruju programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, programi za djecu rane i predškolske dobi s teškoćama u razvoju, programi predškole, programi za darovitu djecu rane i predškolske dobi, programi ranog učenja stranih jezika i programi umjetničkog, kulturnog, vjerskog i sportskog sadržaja i drugi programi u skladu s potrebama djece i zahtjevima roditelja, poslovi u svezi s početkom i završetkom pedagoške godine te izvršavaju financijsko računovodstveni, upravno – pravni i pomoćno-tehnički poslovi.
Članak 6.
Ravnatelj je poslovodni i stručni voditelj Vrtića čija su prava, obveze i odgovornosti utvrđene zakonom, propisima donesenim na temelju zakona, Statutom i općim aktima Vrtića.
Ravnatelj zastupa i predstavlja Vrtić.
Ravnatelj je odgovoran za neposredno organiziranje rada i ukupno poslovanje Vrtića te uvjeta u kojima se obavljaju poslovi i zadaće Vrtića.

Članak 7.
Ravnatelj za svoj rad odgovara osnivaču i Upravnom vijeću.
Članak 8.
Vrtićem upravlja Upravno vijeće.
Djelokrug Upravnog vijeća utvrđen je Zakonom i Statutom Vrtića.

Članak 9.
Za svoj rad Upravno vijeće odgovara osnivaču.
Članak 10.
Ravnatelj i Upravno vijeće odgovorni su za planiranje i ostvarivanje Godišnjeg plana i programa rada Vrtića te ukupne zadaće Vrtića, a posebno su odgovorni za uspostavljanje stručno utemeljenog, racionalnog i djelotvornog ustrojstva.
Članak 11.
Rad Vrtića ustrojava se u jednom objektu na području Općine Trnovec Bartolovečki, na adresi Trnovec, Bartolovečka ulica 45.
Članak 12.
Unutarnjim ustrojstvom poslovi Vrtića razvrstavaju se na:
· poslove vođenja Vrtića,
· poslove stručnog i odgojno – obrazovnog rada,
· poslove zdravstvene zaštite i njege djece,
· financijsko - računovodstvene poslove,
· upravno – pravne (administrativne) poslove,
· poslove prehrane,
· pomoćno-tehničke poslove.
Članak 13.
Poslovi vođenja Vrtića sadrže: ustrojavanje Vrtića, vođenje rada i poslovanja, planiranje i programiranje, praćenje ostvarivanja Godišnjeg plana i programa rada, suradnju s državnim, županijskim, gradskim tijelima i stručnim djelatnicima, te druge poslove u svezi s vođenjem poslovanja Vrtića.
Članak 14.
Poslovi stručnog i odgojno – obrazovnog rada: neposredan rad s djecom, izvedbu programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, programa za djecu rane i predškolske dobi s teškoćama u razvoju, programa za darovitu djecu rane i predškolske dobi, programa predškole, programa ranog učenja stranih jezika, programa umjetničkog, kulturnog, vjerskog i sportskog sadržaja, stručno usavršavanje, suradnju s roditeljima i edukacija, planiranje i valorizaciju, vođenje pedagoške dokumentacije, poslove stručnih suradnika te ostale poslove utvrđene Godišnjim planom i programom rada.
Članak 15.
Poslovi zdravstvene zaštite i njege djece: praćenje i unapređivanje zdravstvenog stanja djece, rano otkrivanje i suzbijanje zaraznih bolesti, ustrojavanje i ostvarivanje zdravstvenog odgoja u Vrtiću i jaslicama, osiguravanje i održavanje higijenskih uvjeta prostora u kojemu borave djeca, poduzimanje mjera kojima se zaštićuje i unapređuje zdravlje djece, kao i stručno usavršavanje odgojno-obrazovnih radnika.
Članak 16.
Financijsko - računovodstveni poslovi: organiziranje i vođenje pismohrane (arhiv), poslove prijepisa, fotokopiranja, računovodstvene, financijske, knjigovodstvene poslove, izradu financijskog izvješća, izradu financijskog plana, polugodišnjeg i godišnjeg obračuna, poslove planiranja, obračun plaća, naknada, poreza, doprinosa, drugih materijalnih izdataka, obračun korisnika usluga, poslove evidencije, blagajničke i druge poslove utvrđene propisima o računovodstvenom poslovanju.
Članak 17.
Upravno – pravni poslovi: primjenu zakona i propisa donesenih na temelju zakona, izradu pravilnika, rješenja, odluka, zaključaka i drugih akata, poslove u svezi s radnim odnosima, pružanje stručne pomoći u poslovima u svezi s radnim odnosima, obavljanje opće pravnih poslova tj. sastavljanje ugovora koje Vrtić sklapa, briga o statusno pravnim pitanjima, provedbu natječaja i oglasa, vođenje dokumentacije i evidencije, zaprimanje i otpremanje pošte, urudžbiranje, suradnju s tijelima općine i djelatnicima i ostale pravne poslove u svezi s djelatnošću Vrtića.
Članak 18.
Poslovi prehrane djece sadrže: organiziranje i nabavku prehrambenih artikala, organiziranje i pripremanje obroka, serviranje hrane, svakodnevno održavanje prostora za pripremu obroka, posuđa za pripremanje i serviranje hrane te čuvanje prehrambenih artikala.
Članak 19.
Pomoćno-tehnički poslovi obuhvaćaju: čišćenje unutarnjih prostora, podova, prozora i ostalih staklenih površina, namještaja i druge opreme, čišćenje i uređenje vanjskog okoliša te ostale poslove u svezi čišćenja i održavanja prostora i objekata Vrtića, čuvanje i održavanje objekata Vrtića i drugih prostora, održavanje uređaja i opreme za grijanje (kotlovnica), održavanje električnih, vodovodnih i plinskih instalacija i opreme, održavanje i uređivanje vanjskog prostora (okoliša) i objekata, manje popravke i druge poslove održavanja i čuvanja objekata Vrtića i prostora.
Članak 20.
Tjedno radno vrijeme raspoređuje se u pet radnih dana.
Raspored radnog vremena utvrđuje se Godišnjim planom i programom rada Vrtića.

III. RADNICI VRTIĆA

Članak 21.
U Vrtiću na poslovima njege, odgoja i obrazovanja, socijalne i zdravstvene zaštite te skrbi o djeci rade odgojno-obrazovni radnici i to: odgojitelji, stručni suradnici te medicinska sestra kao zdravstvena voditeljica.
Radnici iz stavka 1. ovog članka, pored općih uvjeta, moraju imati odgovarajuću stručnu spremu prema odredbama Zakona o predškolskom odgoju i obrazovanju i Pravilniku o vrsti stručne spreme stručnih radnika, te vrsti i stupnju stručne spreme ostalih radnika u Vrtiću.
Članak 22.
Odgojitelji, stručni suradnici i ravnatelj mogu napredovati u struci i stjecati položajna zvanja mentora, savjetnika i izvrsnog savjetnika.
Članak 23.
Ostali radnici u Vrtiću su referent, kuhar-slastičar, pomoćni radnik - kuhar, stručni radnik na tehničkom održavanju i spremačica.
Radnici iz stavka 1. ovoga članka, pored općih uvjeta, moraju imati i odgovarajuću stručnu spremu prema odredbama Pravilnika o vrsti stručne spreme stručnih radnika te vrsti i stupnju stručne spreme ostalih radnika u dječjem Vrtiću.

Članak 24.
Radna mjesta i potreban broj izvršitelja za pojedina radna mjesta utvrđuju se ovim Pravilnikom.
Članak 25.
Na sve što nije pobliže uređeno ovim Pravilnikom neposredno se primjenjuje zakon i propisi doneseni na temelju zakona.
IV. RAZVRSTAVANJE RADNIH MJESTA
Članak 26.
Radi ostvarivanja Godišnjeg plana i programa rada Vrtića te zadaća Vrtića sukladno zakonu i propisima donesenim na temelju zakona, ovisno o složenosti poslova i stručnoj spremi, uspostavljaju se radna mjesta po skupinama poslova unutarnjeg ustrojstva rada:
1. POSLOVI VOĐENJA VRTIĆA
1.1.) Naziv radnog mjesta: RAVNATELJ
a) Opis poslova ravnatelja:
· organizira i vodi rad i poslovanje Vrtića,
· predstavlja i zastupa Vrtić i poduzima sve pravne radnje u ime i za račun Vrtića,
· zastupa Vrtić u svim postupcima pred sudovima, upravnim i drugim tijelima te pravnim osobama s javnim ovlastima,
· brine o ostvarivanju javnosti rada Vrtića,
· provodi odgovarajuću suradnju s organima uprave nadležnim za poslove odgoja, obrazovanja i zdravstva,
· brine o suradnji Vrtića s drugim ustanovama vezano za ostvarivanje programa rada Vrtića,
· u suradnji sa stručnim suradnicima izrađuje Godišnji plan i program rada i brine o njegovom provođenju,
· prati provođenje financijskog plana i predlaže mjere za njegovu realizaciju,
· u suradnji s voditeljem računovodstva obavlja sve poslove oko vođenja investicija,
· organizira i rukovodi poslovima stručnog i odgojno-obrazovnog rada,
· sudjeluje u usklađivanju programa rada sa stručnim suradnicima,
· rukovodi odgojiteljskim vijećem,
· sudjeluje u pripremi i radu sjednica Upravnog vijeća,
· nezakonite odluke i akte obustavlja od izvršenja i obavještava nadležne organe
· brine o ostvarivanju prava i dužnosti radnika,
· prati zakonske propise i njihovu primjenu, prisustvuje seminarima, savjetovanjima i drugim oblicima stručnog usavršavanja,
· u izvanrednim situacijama izdaje naloge pojedinim radnicima ili skupini radnika za izvršavanje određenih poslova,
· obavlja i druge poslove utvrđene zakonom, Statutom i ovim Pravilnikom.

b) Broj izvršitelja: 1
c) Uvjeti:
· završen studij odgovarajuće vrste za rad na radnom mjestu odgojitelja ili stručnog suradnika u Vrtiću koji može biti:
· sveučilišni diplomski studij ili,
· sveučilišni integrirani prijediplomski i diplomski studij ili,
· stručni diplomski studij ili,
· sveučilišni prijediplomski studij za odgojitelja ili,
· stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
· položen stručni ispit za odgojitelja ili stručnog suradnika, osim ako nemaju obavezu polagati stručni ispit u skladu s člankom 56. Zakona o predškolskom odgoju i obrazovanju,
· najmanje 5 godina radnog iskustva u predškolskoj ustanovi na radnom mjestu odgojitelja ili stručnog suradnika.
2. POSLOVI STRUČNOG I ODGOJNO – OBRAZOVNOG RADA
2.1.) Naziv radnog mjesta: STRUČNI SURADNIK – PSIHOLOG 
a) Opis poslova stručnog suradnika - psihologa: 
· organizira odgojno – obrazovni rad u suradnji s ravnateljem,
· sudjeluje u izradi Godišnjeg plana i programa rada Vrtića i zajedničkog radnog plana za unapređivanje odgojno obrazovnog procesa,
· sudjeluje u formiranju odgojnih skupina i raspoređivanju odgojitelja i po odgojnim skupinama,
· sudjeluje u identifikaciji djece s teškoćama u razvoju i prilagođavanju programskih zahtjeva i drugih uvjeta za djecu s teškoćama u razvoju,
· sudjeluje u godišnjem, polugodišnjem i tromjesečnom planiranju odgojno-obrazovnog rada s odgojiteljima,
· proučava odgojno obrazovne probleme,
· utvrđuje stanje odgojno - obrazovnog rada i predlaže mjere za otklanjanje nedostataka u odgojno - obrazovnom radu
· član je povjerenstva za stažiranje pripravnika i sudjeluje u izradi programa stažiranja,
· sudjeluje u organizaciji i realizaciji suradnje s roditeljima kroz individualne razgovore, roditeljske sastanke i predavanja,
· pruža stručnu pomoć odgojiteljima,
· informira ravnatelja o odgojno - obrazovnom radu,
· surađuje s drugim društvenim institucijama,
· organizira praksu studenata,
· vodi brigu o radnoj disciplini,
· vodi brigu o primjeni odluka organa upravljanja i provedbi akata Vrtića,
· sudjeluje u formiranju odgojnih skupina,
· utvrđuje raspored dnevnih aktivnosti za pojedine dobne skupine djece,
· sistematski prati razvoj djece, izrađuje sistem evidencije i vođenja dokumentacije,
· upućuje pojedinu djecu na ispitivanja, specijalističke preglede, dijagnosticiranje tretman u odgovarajućim stručnim institucijama,
· individualno radi s pojedinim djetetom,
· sudjeluje u izradi Godišnjeg plana i programa rada Vrtića,
· sudjeluje u planiranju odgojno – obrazovnog rada, valorizaciji postignutih rezultata grupe djece i pojedine djece u skupini,
· pruža stručnu pomoć odgojiteljima,
· izdaje nalaz i mišljenje za djecu koja se primaju u Vrtić,
· prati adaptaciju djece na novu sredinu,
· prati i proučava stručnu literaturu, prisustvuje seminarima i savjetovanjima,
· individualno se usavršava za izbor i primjenu odgovarajućih metoda i tehnika za praćenje razvoja djece i za neposredan tretman djece s teškoćama u razvoju,
· surađuje s roditeljima i pomaže im u rješavanju odgojnih problema djeteta,
· sudjeluje u radu odgojiteljskog vijeća i stručnog tima,
· vodi propisanu pedagošku dokumentaciju,
· obavlja i druge poslove u vezi odgojno – obrazovnog rada, a u skladu sa zakonom i aktima Vrtića.
Stručni suradnik – psiholog je odgovoran za pravovremenu i kvalitetnu realizaciju zadataka planiranih Godišnjim planom i programom rada Vrtića.
b) Broj izvršitelja: 1
c) Uvjeti:
· završen sveučilišni diplomski studij ili stručni diplomski studij – sveučilišni magistar psihologije
· jedna godina radnog iskustva na sličnim poslovima 
2.2.) Naziv radnog mjesta: STRUČNI SURADNIK – LOGOPED  
a) Opis poslova stručnog suradnika - logopeda:
· otkriva i prati djecu s teškoćama u govoru,
· izrađuje individualne programe za djecu kod koje je utvrđen poremećaj govora,
· vrši valorizaciju i redefinira individualne programe,
· individualno i grupno radi s djecom s teškoćama u govoru,
· sudjeluje u radu Odgojiteljskog vijeća i organizira interne stručne aktive,
· sudjeluje u izradi Godišnjeg plana i programa rada Vrtića,
· pruža stručnu pomoć odgojiteljima,
· surađuje s roditeljima u rješavanju govornih problema djece,
· redovito prati stručnu literaturu, sudjeluje na seminarima i stručnim skupovima,
· izrađuje i vodi propisanu dokumentaciju,
· izrađuje analize i izvještaje o realizaciji zadataka iz godišnjeg programa,
· obavlja i druge poslove u vezi odgojno – obrazovnog rada, a u skladu sa zakonom i aktima Vrtića.
Stručni suradnik - logoped je odgovoran za pravovremenu i kvalitetnu realizaciju zadataka planiranih Godišnjim planom i programom rada Vrtića.
b) Broj izvršitelja: 1
c) Uvjeti:
· završen sveučilišni diplomski studij ili stručni diplomski studij – sveučilišni magistar logopedije
· jedna godina radnog iskustva na sličnim poslovima 
2.3.) Naziv radnog mjesta: STRUČNI SURADNIK – PEDAGOG  
 a ) Opis poslova stručnog suradnika - pedagoga:
· organizira odgojno – obrazovni rad u suradnji s ravnateljem,
· sudjeluje u izradi Godišnjeg plana i programa rada Vrtića i zajedničkog radnog plana za unapređivanje odgojno - obrazovnog procesa,
· sudjeluje u formiranju odgojnih skupina i raspoređivanju odgojitelja i po odgojnim skupinama,
· sudjeluje u identifikaciji djece s teškoćama u razvoju i prilagođavanju programskih zahtjeva i drugih uvjeta za djecu s teškoćama u razvoju,
· sudjeluje u godišnjem, polugodišnjem i tromjesečnom planiranju odgojno-obrazovnog rada s odgojiteljima,
· sudjeluje u organizaciji i planiranju izleta, ljetovanja, zimovanja, internih i javnih svečanosti i priredbi,
· predlaže dopunu opreme didaktičkih sredstava, stručne literature i ostalih potrebnih sredstava za   funkcioniranje procesa odgojnog – obrazovnog rada,
· prati ostvarivanje odgojno – obrazovnog rada i pruža stručnu pomoć,
· radi na unapređivanju odgojno – obrazovnog rada,
· vodi propisanu dokumentaciju o radu,
· izrađuje godišnji izvještaj i druge izvještaje na zahtjev ravnatelja,
· prisustvuje seminarima i savjetovanjima i individualno se stručno usavršava,
· član je povjerenstva za stažiranje pripravnika i sudjeluje u izradi programa stažiranja,
· sudjeluje u organizaciji i realizaciji suradnje s roditeljima kroz individualne razgovore, roditeljske sastanke i predavanja,
· pruža stručnu pomoć odgojiteljima,
· informira ravnatelja o odgojno - obrazovnom radu,
· surađuje s drugim društvenim institucijama,
· organizira praksu studenata,
· vodi brigu o radnoj disciplini,
· vodi brigu o primjeni odluka organa upravljanja i provedbi akata Vrtića,
· u izvanrednim situacijama izdaje naloge za obavljanje poslova u odnosu na prioritet izvršenja,
· obavlja i druge poslove u vezi odgojno - obrazovnog rada u skladu sa zakonom i općim aktima Vrtića

Stručni suradnik - pedagog je odgovoran za pravovremeno i kvalitetno obavljanje svih procesa rada i radnih zadataka, a posebno za unapređivanje odgojno – obrazovnog rada.

a) Broj izvršitelja: 1
b) Uvjeti:
· završen preddiplomski i diplomski sveučilišni studij – sveučilišni magistar pedagogije, ili integrirani preddiplomski i diplomski sveučilišni studij pedagogije
· jedna godina radnog iskustva na sličnim poslovima 
2.4.) Naziv radnog mjesta: STRUČNI SURADNIK - MENTOR
a) Opis poslova stručnog suradnika - mentora:
· metodička kreativnost u odgojno - obrazovnom radu, odnosno pronalasku postupaka za optimalno postizanje odgojno - obrazovnih ciljeva,
· primjenjivanje suvremenih oblika i metoda rada u odgojno - obrazovnom radu i korištenje suvremenih izvora spoznaja za poticanje djetetova općeg psihofizičkog razvoja,
· postignuti rezultati u odgojno - obrazovnom radu s radom,
· postignuti odgojno-obrazovni rezultati djece te njihova opća samostalnost, osobito u pogledu osposobljenosti za daljnje samostalno učenje,
· promicanje ljudskih prava, posebice prava djeteta i briga za održiv razvoj,
· suradnja s odgojiteljima odnosno stručnim suradnicima, roditeljima te predstavnicima Vrtićkog društvenog okruženja, koji sudjeluju u poboljšanju kvalitete života djece rane i predškolske dobi.

b) Broj izvršitelja: sukladno broju promoviranih stručnih suradnika
c) Uvjeti:
· kao kod stručnih suradnika
· Rješenje nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima.
2.5.) Naziv radnog mjesta: STRUČNI SURADNIK - SAVJETNIK
a) Opis poslova stručnog suradnika - savjetnika:
· Stručni suradnik - savjetnik, za poslove navedene za stručnog suradnika - mentora, prema Pravilniku nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima mora sakupiti više bodova.

b) Broj izvršitelja : sukladno broju promoviranih stručnih suradnika
c) Uvjeti:
· kao kod stručnih suradnika
· Rješenje nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima.
2.6. Naziv radnog mjesta: STRUČNI SURADNIK – IZVRSNI SAVJETNIK
a) Opis poslova stručnog suradnika – izvrsnog savjetnika:
· stručni suradnik – izvrsni savjetnik, za poslove navedene za stručnog suradnika – mentora, prema Pravilniku nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima mora sakupiti više bodova.

b) Broj izvršitelja: sukladno broju promoviranih stručnih suradnika
c) Uvjeti:
· kao kod stručnih suradnika
· Rješenje nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima.
2.7.) Naziv radnog mjesta: ODGOJITELJ
a) Opis poslova odgojitelja:
· priprema i realizira odgojno obrazovni rad s djecom,
· vodi brigu o pravilnom izmjenjivanju aktivnosti u toku dana,
· prikuplja, priprema i izrađuje sredstva i potreban materijal za rad, vodeći brigu o pedagoškim i estetskim zahtjevima,
· pedagoški osmišljava prostor u kojem borave djeca, vodeći brigu o higijenskim i zdravstvenim zahtjevima (pedagoški red, dezinfekcija igračaka i ostalih sredstava),
· vodi brigu o didaktičkom materijalu, audiovizualnim i ostalim sredstvima koja koristi u radu i predlaže nabavu novoga,
· prati prehranu djece i daje prijedloge za njezino unapređenje,
· surađuje sa stručnim timom, radi na identifikaciji djece sa smetnjama u psihofizičkom razvoju,
· prati stručnu literaturu, permanentno se stručno usavršava i sudjeluje na predavanjima, seminarima i savjetovanjima,
· sudjeluje u realizaciji zimovanja, ljetovanja i izleta,
· sudjeluje u provođenju internih svečanosti i priredbi,
· surađuje s roditeljima individualno i na roditeljskim sastancima,
· izrađuje i vodi propisanu dokumentaciju o odgojno - obrazovnom radu,
· prati dnevnu prisutnost djece i dostavlja mjesečni izvještaj o prisutnosti djece,
· provodi druge kraće oblike rada za djecu koja nisu obuhvaćena Vrtićem,
· obavlja i druge poslove u vezi sa zakonom i aktima Vrtića.
Odgojitelj je odgovoran za provođenje odgojno obrazovnog programa, obrazovnog rada u odgojnoj skupini, za didaktička, audiovizualna i ostala sredstva koja koriste u radu. Odgovaraju za zaštitu djece, pravilan rad i odnos prema djeci i roditeljima.
b) Broj izvršitelja: 20
c) Uvjeti:
· završen sveučilišni diplomski studij – sveučilišni magistar ranog i predškolskog odgoja i obrazovanja ili
· završen sveučilišni prijediplomski studij – sveučilišni prvostupnik ranog i predškolskog odgoja i obrazovanja ili stručni prijediplomski studij - prvostupnik ranog i predškolskog odgoja i obrazovanja
Ako se na natječaj ne javi osoba koja ispunjava prethodno navedene uvjete, poslove odgojitelja može obavljati osoba koja je završila učiteljski studij, i to: sveučilišni integrirani prijediplomski i diplomski studij, stručni diplomski studij ili četverogodišnji stručni studij primarnoga obrazovanja i koja je završila program za stjecanje odgojno-obrazovnih kompetencija za rad s djecom rane i predškolske dobi.
Ako se na natječaj ne javi osoba koja ispunjava uvjete iz prethodnog stavka, poslove odgojitelja može obavljati osoba koja je završila učiteljski studij, i to: sveučilišni integrirani prijediplomski i diplomski studij ili stručni diplomski studij ili četverogodišnji stručni studij primarnoga obrazovanja, uz uvjet da u roku od dvije godine od dana zasnivanja radnoga odnosa završi program za stjecanje odgojno-obrazovnih kompetencija za rad s djecom rane i predškolske dobi.

2.8.) Naziv radnog mjesta: ODGOJITELJ - MENTOR
a) Opis poslova odgojitelja - mentora: Odgojitelj - mentor, uz poslove navedene za odgojitelja:
· sudjeluje u uvođenju odgojitelja početnika u samostalni odgojno - obrazovni rad prema planu uvođenja,
· sudjeluje u provedbi odgojno – obrazovnog istraživanja,
· održava predavanja na stručnom skupu, najmanje gradske i županijske razine,
· priprema tematske izložbe otvorene za javnost,
· objavljuje stručne članke u stručnom časopisu.

b) Broj izvršitelja: sukladno broju promoviranih odgojitelja
c) Uvjeti:
· kao za odgojitelja
· Rješenje nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim Vrtićima
2.9.) Naziv radnog mjesta: ODGOJITELJ - SAVJETNIK
a) Opis poslova odgojitelja - savjetnika: Odgojitelj - savjetnik, za poslove navedene za odgojitelja - mentora, prema Pravilniku nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima mora sakupiti više bodova.
· obavlja i poslove stručnog savjetovanja odgojitelja.

b) Broj izvršitelja: sukladno broju promoviranih odgojitelja
c) Uvjeti:
· kao za odgojitelja
· Rješenje nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima.
2.10.) Naziv radnog mjesta: ODGOJITELJ – IZVRSNI SAVJETNIK
a) Opis poslova odgojitelja – izvrsnog savjetnika:
· odgojitelj – izvrsni savjetnik, za poslove navedene za odgojitelja – mentora, prema Pravilniku nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima mora sakupiti više bodova.
b) Broj izvršitelja: sukladno broju promoviranih odgojitelja
c) uvjeti:
· kao kod odgojitelja
· Rješenje nadležnog Ministarstva o napredovanju u struci i promicanju u položajna zvanja odgojitelja i stručnih suradnika u dječjim vrtićima.
Odgojitelji i stručni suradnici koji se prvi put zapošljava kao odgojitelj, odnosno stručni suradnik u dječjem vrtiću zasniva radni odnos kao pripravnik.
3. POSLOVI ZDRAVSTVENE ZAŠTITE I NJEGE DJECE
3.1.) Naziv radnog mjesta: ZDRAVSTVENI VODITELJ
a) Opis poslova zdravstvenog voditelja:
· izrađuje program zdravstvene zaštite i brine za njegovu realizaciju,
· vodi zdravstvenu dokumentaciju i evidenciju, te daje izvještaj o zdravstvenom stanju djece,
· organizira i provodi zdravstvenu zaštitu djece i radnika (sistematski, kontrolni i preventivni pregledi),
· prati epidemiološku situaciju i poduzima mjere za suzbijanje zaraznih bolesti,
· provodi profilaksu i mjere primarne prevencije prema uputama liječnika,
· brine o nabavi sanitetskog materijala, lijekova i sredstava za dezinfekciju,
· sudjeluje sa stručnim suradnicima u praćenju djece s teškoćama u razvoju, u njezi i brizi za zdravlje,
· provodi zdravstveni odgoj djece i roditelja i sudjeluje u stručnom usavršavanju odgojno – obrazovnih radnika i onih koji rade na pripremanju i posluživanju hrane,
· sudjeluje u planiranju i programiranju odgojno – obrazovnog rada u svim odgojnim skupinama u suradnji sa stručnim suradnicima, te brige za tjelesni razvoj djece,
· sudjeluje u izradi rasporeda dnevnih aktivnosti, prehrane, boravka na zraku i odmora prema uzrastu i individualnim potrebama djece,
· vrši provođenje higijensko epidemioloških mjera, surađuje sa sanitarnom inspekcijom i higijensko epidemiološkom službom,
· organizira i kontrolira rad pomoćno tehničkog osoblja u kuhinjama i rad spremačica,
· utvrđuje i kontrolira raspored radnog vremena domara,
· u dogovoru s ravnateljem raspoređuje domare po objektima, organizira zamjene,
· izrađuje jelovnike, vodi nadzor o primjeni normativa, provjerava kvalitetu pripremljenih jela i prati utjecaj prehrane na rast i razvoj djece,
· organizira redovite kontrole uzoraka hrane, te mikrobiološku ispravnost namirnica, periodičnu kontrolu briseva radnih površina, predmeta i ruku,
· vrši nadzor nad sanitarno higijenskim stanjem prostorija za pripremanje hrane, nad procesom pripremanja i distribucije hrane,
· vrši nadzor nad higijenskim stanjem i održavanjem čistoće prostora u kojem borave djeca, opreme za djecu i igračaka,
· vrši nadzor nad higijenskim održavanjem vanjskih površina i pješčanika,
· vrši kontrolu opće i osobne higijene djece i radnika,
· organizira i kontrolira dezinfekciju, dezinsekciju i deratizaciju ,
· sudjeluje u izradi Godišnjeg plana i programa rada Vrtića,
· obavlja i druge poslove u skladu sa zakonom i aktima Vrtića.
Zdravstveni voditelj odgovoran je za realizaciju zadataka zdravstvene zaštite predviđenih u Godišnjem planu, za unapređivanje njege, brige za tjelesni razvoj i zdravlje djece, te za primjenu mjera higijene u radnim prostorima i prostorima za boravak djece.
b) Broj izvršitelja: 1
c) Uvjeti:
- završen sveučilišni prijediplomski studij – sveučilišni prvostupnik sestrinstva ili stručni prijediplomski studij
- jedna godina radnog iskustva na sličnim poslovima 
4. FINANCIJSKO - RAČUNOVODSTVENI POSLOVI  
4.1. ) Naziv radnog mjesta: REFERENT 
a) Opis poslova referenta:
· obavlja administrativno - financijske poslove
· u suradnji s ravnateljem izrađuje financijske planove te izmjene i dopune financijskih planova,
· obavlja sve knjigovodstvene poslove u vezi s investicijama i odgovara za usklađenost svih dokumenata s zakonskim propisima,
· izrađuje financijske izvještaje (kvartalne i godišnji financijski izvještaj),
· vrši obračun plaće i isplatu (JOPPD obrazac, zbrojni nalog, knjiženje, zahtjev za plaćanje) te također obračunava i isplaćuje ugovor o djelu, oporezive dnevnice, otpremnine te ostala materijalna prava zaposlenika,
· vrši analizu poslovanja po obračunskim razdobljima za ustanovu kao cjelinu i posebno za svaku organizacijsku jedinicu,
· surađuje s nadležnim tijelima Općinske uprave i poslovnim partnerima po pitanjima financijskog poslovanja,
· izrađuje kalkulaciju cijene koštanja boravka djeteta u Vrtiću,
· izrađuje izlazne račune (zakupi prostora, sufinanciranje smještaja djece gradova i općina u Vrtiću),
· izrađuje račune za proizvodnju električne energije (samoizdavanje računa Hep),
· izrađuje zahtjeve za plaćanje prema osnivaču (proračunska sredstva),
· vodi evidenciju o dodijeljenim sredstvima Ministarstva znanosti i obrazovanja te izvršava obveze prema Ministarstvu,
· evidentira utrošak sredstava iz programa Erasmus +,
· kontrolira financijske dokumente,
· izrađuje prijedloge općih akata vezane za financijsko poslovanje,
· popunjava statističke izvještaje iz svog djelokruga rada,
· prisustvuje sjednicama i obavještava ravnatelja i Upravno vijeće o financijskom poslovanju,
· prisustvuje organiziranim stručnim seminarima i savjetovanjima,
· prati propise i stručnu literaturu,
· kontrolira dokumente te sastavlja proračunske i vanproračunske temeljnice za knjiženje,
· knjiži bankovne izvode, glavnu blagajnu, ulazne račune i izlazne račune te ostale financijske dokumente u glavnu knjigu,
· kontrolira svu dokumentaciju koju knjiži,
· vrši sva salda konti dobavljača, te vrši usklađenje s dobavljačima,
· usklađuje stanje u glavnoj knjizi sa svim pomoćnim analitičkim evidencijama,
· vrši sve potrebne radnje za naplatu štete od osiguranja,
· popunjava statističke izvještaje iz svog djelokruga rada,
· obračunava inventuru glavne kuhinje i izračunava cijenu obroka,
· priprema Upitnik o fiskalnoj odgovornosti, 
· prikuplja dokumentaciju za naplatu usluga boravka djece u Vrtiću,
· otvara osobne dosje primljene djece te matične podatke djece unosi u sustav Riznice,
· vrši obradu mjesečnih izvještaja odgojitelja, prikuplja i ažurira dokumentaciju o izostanku djece iz Vrtića,
· obračunava participaciju roditelja za redovite i kraće programe Vrtića,
· otprema uplatnice po skupinama, vrši kontrolu redovitog uplaćivanja participacije roditelja i obavještava ih o zakašnjenju,
· daje informacije roditeljima u vezi naplate,
· kontrolira evidenciju radnika na radu, priprema podatke za obradu plaće i unosi ih u sustav     Riznice,
· vodi kadrovsku dokumentaciju, prijave i odjave radnika na mirovinsko osiguranje,
· priprema i izdaje ugovore o radu radnicima, te rješenja o plaćama,
· priprema rješenja o korištenju godišnjeg odmora, plaćenog i neplaćenog dopusta,
· provodi natječaje i oglase za zapošljavanje,
· vodi evidenciju zaštite na radu,
· vrši obradu statističkih podataka iz svog djelokruga rada,
· prijem i otprema pošte,
·  prati propise i primjenjuje ih,
· prisustvuje seminarima i savjetovanjima iz svog djelokruga,
· zaprima i evidentira zahtjeve za prijam djece u Vrtić,
· izdaje odluke o prijemu djece u Vrtić i naknadi cijene usluge boravka djece u Vrtiću, 
· priprema ugovore o upisu djece,
· priprema statističke podatke za Općinu Trnovec Bartolovečki i nadležno ministarstvo,
· obavlja druge poslove u skladu sa Zakonom i općim aktima Vrtića.
Referent je odgovoran za primjenu Zakona i odredbi akata Vrtića u radu računovodstvene službe i čuvanje poslovne tajne.
a) Broj izvršitelja: 2
b) Uvjeti :
· kvalifikacija razine 4.2 stečena završetkom strukovnog obrazovanja u trajanju od četiri godine u sektoru Ekonomija i Trgovina ili drugog društvenog ili gimnazijskog smjera
· najmanje jedna godina radnog iskustva na odgovarajućim poslovima.
5. POSLOVI PREHRANE
5.1.) Naziv radnog mjesta: KUHAR-SLASTIČAR 
a) Opis poslova kuhara-slastičara:
· prima živežne namirnice za pripremu jela, provjerava kvalitetu i količinu i upozorava na nedostatke,
· određuje količinu namirnica za kuhanje jela prema utvrđenom jelovniku i normativu prema broju djece,
· organizira, obavlja i nadzire poslove kuhanja i pripremanja jela,
· sudjeluje i nadzire sve faze priprema namirnica (kuhanja doručka i ručka),
· stručnim nadzorom i savjetima pomaže drugim zaposlenicima kuhinje,
· raspoređuje gotovu hranu prema normativima na broj djece,
· organizira i nadzire pravilno uskladištenje namirnica u priručnom skladištu i hladnjaku,
· vodi brigu o utrošku vremena potrebnog za pravovremenu pripremu svih obroka,
· vodi brigu o održavanju higijene kuhinje i priručnog skladišta,
· vodi brigu o higijeni posuđa,
· vodi brigu o čistoći odjeće i obuće, te osnovnih i pomoćnih sredstava za rad u kuhinji,
· sređuje i dostavlja primke za preuzete namirnice,
· svakodnevno uspostavlja izdatnice za otpremljena gotova jela,
· vodi dokumentaciju o utrošku namirnica,
· sudjeluje u sastavljanju jelovnika,
· redovito i na vrijeme naručuje potrebne namirnice,
· odgovoran je za: kvalitetu, kvantitetu i kaloričnu vrijednost obroka, provođenje higijene na radu i u vezi s radom, redovito i pravovremeno obavljanje sistematskog pregleda, aparate i suđe u prostoru kuhinje i skladišta, za sve zalihe namirnica glavne kuhinje, za kvalitetno i pravovremeno obavljanje svih poslova, uredno, kvalitetno i pravovremeno obavljanje povjerenih poslova te redovito i pravovremeno obavljanje sistemskog pregleda,
· vodi brigu o utrošku namirnica utvrđenih normativom,
· sudjeluje u uskladištenju namirnica u spremište i hladnjak,
· [bookmark: _Hlk228447805]pere i dezinficira cijeli radni prostor kuhinje i spremišta,
· pere i dezinficira posuđe i pribor za jelo,
· vodi brigu o održavanju higijene u radnim prostorima,
· vodi brigu o svim sredstvima kojima se služi u radu, o urednosti i čistoći radne odjeće i obuće,
· posprema sav otpad hrane u prostor namijenjen u tu svrhu,
· obavlja i druge poslove vezane na svoju stručnost, a u skladu s aktima Vrtića.

b) Broj izvršitelja: 2
c) Uvjeti:
· kvalifikacija kuhar razine 4.1 stečena završetkom strukovnog obrazovanja u trajanju od tri godine u sektoru Turizam i ugostiteljstvo
· najmanje jedna godina radnog iskustva na odgovarajućim poslovima.
5.2.) Naziv radnog mjesta: POMOĆNI RADNIK U KUHINJI
a) Opis poslova pomoćnog radnika:
· redovito naručuje namirnice za cijeli mjesec,
· priprema i raspoređuje doručak po odgojnim skupinama,
· priprema dopunu ručka prema jelovniku i raspodjeljuje ručak,
· vodi brigu o uskladištenju namirnica,
· posprema sav otpad hrane u prostor za tu namjenu,
· pere suđe nakon doručka i ručka, briše stolove, pere i dezinficira cijeli radni prostor kuhinje i spremišta,
· pere i dezinficira posuđe i pribor za jelo,
· vodi brigu o održavanju higijene u radnim prostorima,
· vodi brigu o čistoći kuhinje, blagovaonice i spremišta, te dezinficira cjelokupni radni prostor,
· vodi brigu o racionalnom utrošku namirnica,
· dnevno razdužuje namirnice na zalihi,
· obavlja i druge poslove u skladu s aktima Vrtića
· pravilno rukovanje aparatima u kuhinji, zalihe u skladištu i redovno i pravovremeno obavljanje sistematskog pregleda.
Pomoćni radnik odgovoran je za uredno i pravovremeno obavljanje poslova, za cjelokupni inventar kuhinje, uredno, kvalitetno i pravovremeno obavljanje povjerenih poslova
b) Broj izvršitelja: 1
c) Uvjeti :
· kvalifikacija pomoćni kuhar razine 3 stečena završetkom strukovnog obrazovanja u trajanju od tri godine u sektoru Turizam i ugostiteljstvo.
· najmanje jedna godina radnog iskustva na odgovarajućim poslovima.
6. POMOĆNO - TEHNIČKI POSLOVI
6.1.) Naziv radnog mjesta: STRUČNI RADNIK NA TEHNIČKOM ODRŽAVANJU
a) Opis poslova stručnog radnika na tehničkom održavanju:
· vodi brigu o zagrijavanju prostorija prema vremenskim prilikama,
· održava postrojenje centralnog grijanja,
· brine o inventaru, vrši popravke i vodi evidenciju (u vezi kotlovnice),
· vodi brigu o ispravnosti električnih uređaja, ventilacijskog sustava i sustava grijanja i hlađenja
· održava čistoću u priručnim prostorijama,
· vodi brigu o količini goriva na zalihi i na vrijeme obavještava o potrebi nabave,
· vodi brigu o skloništima,
· vodi brigu o održavanju unutrašnjih i vanjskih dijelova objekta,
· obavlja popravke na didaktičkom materijalu, namještaju i ostalim predmetima,
· po potrebi izrađuje didaktički materijal,
· samostalno otklanja manje kvarove na svim vrstama instalacija,
· vodi brigu o ispravnom načinu otklanjanja većih kvarova na opremi, instalacijama, strojevima i objektima,
· organizira i provodi sve poslove u vezi zaštite od požara,
· uređuje zelene površine, pješčanike, cvjetne gredice, reže živicu,
· čisti snijeg,
· održava sprave na dvorištu,
· dostavlja namirnice, sredstva za čišćenje i ostalu potrebnu kupljenu robu za Vrtić
· uz te poslove obavlja i poslove zaštite od požara sukladno Pravilniku o zaštiti od požara u Vrtiću, dijelovima objekata i prostoru u vlasništvu ili na korištenju Vrtića te na svim radnim mjestima.
· obavlja sve ostale poslove u skladu s aktima Vrtića.
Stručni radnik na tehničkom održavanju odgovoran je za kvalitetno i pravovremeno obavljanje poslova, održavanje kosilica i ostalog alata i inventara, za ispravno održavanje objekata, postrojenja i opreme.
b) Broj izvršitelja: 1
c) Uvjeti:
· kvalifikacija razine 4.1 stečena završetkom strukovnog obrazovanja u trajanju od tri godine u sektoru Strojarstvo, brodogradnja i metalurgija ili Elektrotehnika i računarstvo,
· stečene temeljne kompetencije upravljanja motornim vozilom B kategorije,
· položen ispit za obavljanje poslova ložača centralnog grijanja sukladno Pravilniku o stručnom osposobljavanju i provjeri znanja za upravljanje i rukovanje energetskim postrojenjima.
· jedna godina radnog iskustva na sličnim poslovima 
6.2.) Naziv radnog mjesta: SPREMAČICA
a) Opis poslova spremačice:
· redovito i kvalitetno održava čistoću svih prostorija,
· svakodnevno pere i dezinficira sanitarni čvor, po potrebi i više puta na dan,
· pere prozore, vrata, rasvjetna tijela i održava čistoću ostalog inventara,
· čisti terase i pločnike oko objekta,
· vodi brigu o cvijeću u prostorijama, terasama i gredicama (zalijevanje i okopavanje),
· skida zavjese i stavlja čiste, najmanje četiri puta godišnje,
· postavlja i diže ležaljke,
· pomaže odgojitelju u oblačenju i svlačenju djece,
· servira ručak za jutarnje skupine ili skupine u smjenama,
· priprema večeru za poslijepodnevnu smjenu,
· pere suđe poslije ručka ili večere,
· održava čistoću u prostoru kuhinje,
· presvlači posteljinu prema potrebi,
· pranje i glačanje rublja za cijelu ustanovu,
· održava i uređuje posteljno rublje,
· pere i glača zaštitnu odjeću radnika,
· održava čistoću prostora praonice i inventara,
· obavlja i druge poslove u skladu s općim aktima Vrtića.
Spremačica je odgovorna za pravovremeno i kvalitetno izvršavanje poslova, za inventar u prostorijama koje čisti i za strojeve kojima se služi.
b) Broj izvršitelja: 4
c) Uvjeti:
· kvalifikacija razine 1 stečena završetkom osnovnog obrazovanja.
Članak 27.
Stručni suradnici, odgojitelji i zdravstveni voditelji za rad u Vrtiću moraju ispuniti uvjet položenog stručnog ispita, sukladno Zakonu o predškolskom odgoju i obrazovanju i Pravilniku o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne novine“ br. 84/24), osim ako Zakonom nisu oslobođeni te obveze. 
Svi djelatnici u Vrtiću moraju ispunjavati uvjete propisane Zakonom o predškolskom odgoju i obrazovanju (nepostojanje zapreka iz čl. 25. Zakona) i posebnu zdravstvenu sposobnost koja se utvrđuje prije početka rada i u tijeku rada sukladno zakonu i drugim propisima.
Radnici na poslovima prehrane moraju, osim posebnih uvjeta navedenih u članku 26. ovog Pravilnika, imati osnovna znanja o zdravstvenoj ispravnosti namirnica i osobnoj higijeni koja stječu prije početka rada i u tijeku rada sukladno zakonu i drugim propisima.

VI. PRAVA I OBVEZE RADNIKA
Članak 28.
U obavljanju svojih radnih obveza radnici Vrtića imaju prava i obveze utvrđene općim propisima o radu, zakonom, propisima donesenim na temelju zakona, općim aktima Vrtića i kolektivnog ugovora.
U svom radu radnici su dužni pridržavati se zakona, podzakonskih akata, Statuta, općih akata, Godišnjeg plana i programa rada, naloga ravnatelja ili osobe koju on ovlasti te stručno, odgovorno i pravovremeno izvršavati radne obveze.
Članak 29.
Odgojno – obrazovni radnici obvezni su stručno se usavršavati.
Članak 30.
U obavljanju svojih radnih obveza radnici Vrtića dužni su međusobno surađivati, posebice u ostvarivanju Godišnjeg plana i programa rada.
VII. PRIJELAZNE I ZAVRŠNE ODREDBE
Članak 31.
Uvjete za rad u skladu s odredbama ovoga Pravilnika ispunjavaju i osobe koje su završile odgovarajući studijski program prema ranijim propisima te stekle odgovarajuću kvalifikaciju i akademski naziv u skladu s odredbama Zakona o visokom obrazovanju i znanstvenoj djelatnosti, Zakona o akademskim i stručnim nazivima i akademskome stupnju te Zakona o predškolskom odgoju i obrazovanju.
Članak 32.
Ovaj Pravilnik o unutarnjem ustrojstvu i načinu rada stupa na snagu prvi dan nakon objave na oglasnoj ploči Vrtića.

PREDSJEDNICA UPRAVNOG VIJEĆA
                                                                               Nina Matulić Benc, mag.oec.


Pravilnik o unutarnjem ustrojstvu i načinu rada Dječjeg vrtića Točkica  je objavljen na oglasnoj ploči Vrtića dana ______________ te stupa na snagu dana ________________.


                                    RAVNATELJICA
	            Martina Kosec, bacc.univ.praesc.eudc

                  ________________________

